Venesuela janubi-sharqiy tumanlarida yuz bergan tabiiy ofat 4,5 mingdan ortiq oila hayotini izdan chiqardi. Bu haqda RIA Novosti xabar bermoqda. Kuchli surunkali yomg‘irlar oqibatida Orinoko va Karoni daryolari o‘zanidan chiqib ketdi. Buning natijasida Bolivar, Delta-Amakuro va Amasonas shtatlari fuqarolari jabr ko‘rdi. Shuningdek, "Guri" GES to‘g‘oni uzra suv katta kuch bilan toshib oqayotgani aytilmoqda.